હિન્દી ફિલ્મોમાં બનતું આવ્યું છે તેમ આ ગમી જાય તેવો યુવાન કિસ્મતના બળિયા તરીકે જન્મ્યો છે. તે એક રાજવી અને વિશેષાધિકાર ધરાવતા પરિવારનો વારસ છે અને તેની પાસે અમાપ સત્તાઓ છે. તેની સામે જ્ઞાતિના વાડાઓના અવરોધો પાર કરીને એક નીચલી જાતિમાંથી આવેલી એક વ્યક્તિ પડી છે. તેની પાસે આ પ્રકારનો કોઈ વિશેષાધિકાર નહોતો. તેની પાસે આજે જે કંઈ સિદ્ધિઓ છે એ પ્રાપ્ત કરવા માટે તેણે ડગલે અને પગલે અવરોધોનો સામનો કરતાં સંઘર્ષ કરવો પડ્યો છે અને હા તેની આસપાસ ટીકાકારો અને વિરોધીઓની કોઈ અછત નથી તથા તેને ‘મૌત કા સૌદાગર’ અને ‘યમરાજ’ જેવાં નકારાત્મક વિશેષણોથી નવાજવામાં આવી રહ્યો છે.